पिटाई के विरोध में सदर अस्पताल में काम ठप, हंगामा
मुखिया पर एफआईआर नहीं होने पर हड़ताल जारी रखने की दी गई चेतावनी
भास्करन्यूज | मेदिनीनगर
सतबरवामें मेडिकेटेड मच्छरदानी बांटने गये स्वास्थकर्मियों की गुरुवार की हुई पिटाई के विरोध में शुक्रवार को स्वास्थ्यकर्मियों ने सदर अस्पताल परिसर में हंगामा किया। इस दौरान सुबह 9:00 बजे काम को ठप कर दिया गया और अस्पताल गेट पर धरना पर बैठ गए। झारखंड चिकित्सा और जन स्वास्थ्य कर्मचारी संघ के बैनर तले एकजुट हुए कर्मचाारियों ने मुखिया संजय मिश्रा पर मारपीट का आरोप लगाया है। कर्मचारियों ने बताया कि मारपीट में एंबुलेंस चालक विकास शुक्ला को गंभीर चोट आई है, वहीं करीब आधा दर्जन अन्य कर्मी भी घायल हुए हैं।
स्वास्थ्य कर्मियों ने यह कहा कि जबतक मुखिया की गिरफ्तारी नहीं होगी तबतक उनकी हड़ताल जारी रहेगी। स्वास्थ्य कर्मियों ने आरोप लगाया कि मुखिया संजय मिश्रा द्वारा उनसे अनिधिकृत रूप से मेडिकेटेड मच्छरदानी की मांग की जा रही थी। जब उन लोगों ने मच्छरदानी देने से मना कर दिया तब मुखिया और उनके सहयोगियों द्वारा उनके साथ मारपीट शुरू कर दी गई। धरना में राजपत्रित कर्मचारी महासंघ के उपाध्यक्ष संतोष कुमार शुक्ला, प्रमंडलीय मंत्री राजकुमार चौरसिया, जिला अध्यक्ष गोपाल प्रसाद सिंह, तथा राजस्व भूमि सुधार कर्मी संघ के अध्यक्ष सुशील तिवारी, मनोज प्रसाद गुप्ता, दीपक पांडेय, एमपी डब्लू कर्मचारी संघ के अध्यक्ष प्रदीप पांडेय सहित स्वास्थ्य विभाग के अन्य कर्मचारी स्वास्थ्य कर्मी शामिल थे।
इधर सतबरवा प्रतिनिधि के अनुसार उप स्वास्थ्य केंद्र सतबरवा में गुरुवार को मच्छरदानी वितरण के दौरान महिला वार्ड सदस्य के साथ स्वास्थ्य कर्मियों ने धक्का-मुक्की अभद्र व्यवहार किया। इसका लिखित आवेदन शुक्रवार को ओपी प्रभारी रामचन्द्र महतो को दिया। वार्ड सदस्य उपमुखिया ज्योति सिंह, मंजू देवी, डोली देवी, अनुपम देवी ने ओपी प्रभारी से कहा कि आगे इस प्रकार से किसी महिला के साथ अभद्र व्यवहार हो इसलिए इंसाफ चाहते है।
स्वास्थकर्मी विकास दुबे, विकास शुक्ला, राहुल कुमार सिन्हा, सुनिल कुमार गुप्ता, सहेन्द्रनाथ, संतोष कुमार, वसीम अनवर चाहते थे कि कुछ मच्छरदानी बांट कर बाकी घर ले जाएं, जिसका विरोध करने पर महिलाओं के साथ अभद्र व्यवहार किया।
200 मच्छरदानी मांगने का लगाया आरोप
स्वास्थ्यकर्मियों ने हड़ताल की घोषणा करने तथा सदर अस्पताल परिसर में धरना देने के क्रम में यह कहा कि मुखिया संजय द्वारा उनसे 200 मच्छरदानी मांगी जा रही थी। मुखिया तथा उनके सहयोगियों द्वारा मच्छरदानी के लिए जोर जबर्दस्ती किया जा रहा था, लेकिन जब उनहें मच्छरदानी नहीं दिया गया तो सभी उनके साथ मारपीट पर उतारू हो गए।
मुझ पर लगे सभी आरोप गलत : मुखिया
सतबरवामुखिया संजय कुमार मिश्रा ने कहा कि मेरे उपर लगाए गए सभी आरोप गलत हैं। मच्छदानी नहीं मिलने से ग्रामीण परेशान थे। मैं समझा-बुझा कर शांति समिति की बैठक ओपी सतबरवा में चला आया। जहां पर बैठक समाप्त होने के बाद मैं वहां से शाम को निकला। मैंने जब से मुखिया का पदभार ग्रहण किया हूं तब से समय-समय पर सभी विभागों समेत स्वास्थ्य विभाग के स्वास्थ्य उपकेंद्र में निरीक्षण करने जाता हूं। जहां हमेशा डाॅक्टर नदारद पाए जाते हैं। अन्य स्वास्थ्यकर्मी भी समय पर नहीं आते है। इसी बात को लेकर स्वास्थकर्मी हमसे नराज रहते हैं। पलामू एसपी इसकी निष्पक्ष जांच करे ताकि दूध का दूध और पानी-का-पानी हो सके।
सात लोग हुए हैं घायल
सतबरवामें स्वास्थ्यकर्मियों के साथ की गई मारपीट में एंबुलेंस चालक के अलावा छह अन्य स्वास्थ्य कर्मी भी घायल हुए हैं। झारखंड चिकित्सा और जनस्वास्थ्य कर्मी संघ के जिलाध्यक्ष दीपक कुमार पांडेय ने कहा कि मच्छरदानी बांटने गए स्वास्थ्य कर्मियों के साथ किए गए हमले में एंबुलेंस चालक विकास शुक्ल के साथ साथ निगरानी निरीक्षक सुनील गुप्ता, फर्मासिस्ट सहेन्द्र नाथ, एमपीडब्लू राहुल सिन्हा, वशीम अनवर, संतोष कुमार तथा एक अन्य चालक विकास दुबे शामिल हैं।
मारपीट की कोई सूचना नहीं मिली : ओपी प्रभारी
ओपीप्रभारी रामचंद्र महतो ने कहा कि मच्छरदानी वितरण के दौरान ओपी पुलिस के जवान को तैनात किया गया था। इस दौरान शांति समिति की बैठक ओपी परिसर में की जा रही थी, जिसमें कई जन प्रतिनिधि उपस्थित थे। मारपीट की कोई सूचना इस दौरान नहीं मिली।
गुरुवार को स्वास्थ्य उपकेंद्र सतबरवा में मच्छरदानी का वितरण किया जा रहा था। इसी बीच ग्रामीणों ने हो-हंगामा किया। इसकी सूचना मिलने पर सतबरवा ओपी पुलिस द्वारा पुलिस जवान की नियुक्ति कर मच्छरदानी का वितरण किया गया। यह वितरण बीस सूत्री प्रखंड अध्यक्ष रवि प्रसाद, सांसद प्रतिनिधि मनीष कुमार, फर्मासिस्ट सहेंद्रनाथ और अन्य लोगों द्वारा किया गया।
सदर अस्पताल में धरना देते जन स्वास्थ्य कर्मचारी संघ के सदस्य।
bho_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva